Help asseblief | MaanKind
03 Vrydag Feb 2012
2 thoughts on "Help asseblief"
4 Februarie, 2012 om 12:08 vm
'n Bietjie kommentaar oor jou webwerfie;
– Eerste indruk: ek hou daarvan. Daar is geen 'clutter' nie, dis eenvoudig en netjies uiteengesit. Daar is min dinge wat my so irriteer soos 'n website wat so besig is soos 'n kersboom, maar jy sukkel om die inligting te kry wat jy soek. Dis soos Google vs. Yahoo of msn.com. Hulle dien dalk verskillende doele, so dis miskien nie reg om hulle te vergyk nie, maar ek was nog altyd een wat glo 'less is more', en jou site pas hierby in vir my.
– Die oorwegend wit en grys werk vir my, dit pas by die tema. Ek glo nie psychodelic pienk op 'n oranje agtergrond sou regtig die ding gedoen het nie. Ek is nie baie mal oor die spesifieke groen kleur in die banner nie, sou 'n meer 'natuurlike' groen verkies het, maar moenie te veel hierin lees nie, dis net my persoonlike voorkeur.
– ek sit hier in die bed met my iPhone waarop ek na jou site gaan kyk het. Dit het goed vertoon op die klein skermpie en ek kon maklik navigeer. Sal bietjie gaan kyk na 'n paar van die boeke wat jy gelys het, daar is 'n paar wat my aandag getrek het…
Sterkte met hierdie onderneming, ek glo jy en jou skrywers sal baie sukses behaal!
4 Februarie, 2012 om 12:01 nm
Baie dankie vir jou terugvoer! Ek luister na alles, en sal voortgaan soos wat ek voorstelle kan inkorporeer. Oor die spesifieke groen, effe meer natuurlik en die effek gaan verlore, dan is die grys totaal boring pleks van vars en sag. Op my BlackBerry lees dit baie ook maklik, en die skakels werk lekker!